CELEX: 62021TN0556
Language: da
Date: 2021-11-04 00:00:00
Title: Sag T-556/21: Sag anlagt den 4. november 2021 — Lyubetskaya mod Rådet

10.1.2022   
            
            
               DA
            
            
               Den Europæiske Unions Tidende
            
            
               C 11/27
            
         
      Sag anlagt den 4. november 2021 — Lyubetskaya mod Rådet
      (Sag T-556/21)
      (2022/C 11/37)
      Processprog: fransk
      
         Parter
      
      
         Sagsøger: Sviatlana Lyubetskaya (Minsk, Belarus) (ved advokat D. Litvinski)
      
         Sagsøgt: Rådet for Den Europæiske Union
      
         Sagsøgerens påstande
      
      
                  —
               
               
                  Rådets gennemførelsesforordning (EU) 2021/997 af 21. juni 2021 om gennemførelse af artikel 8a, stk. 1, i forordning (EF) nr. 765/2006 om restriktive foranstaltninger over for Belarus annulleres, for så vidt som den vedrører sagsøgeren.
               
            
                  —
               
               
                  Rådets gennemførelsesafgørelse (FUSP) 2021/1002 af 21. juni 2021 om gennemførelse af afgørelse 2012/642/FUSP om restriktive foranstaltninger på baggrund af situationen i Hviderusland annulleres.
               
            
                  —
               
               
                  Rådet tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat tre anbringender.
      
                  1.
               
               
                  Med det første anbringende gøres det gældende, at princippet om personligt ansvar ikke er blevet iagttaget. Sagsøgeren har gjort gældende, at formålet med og indholdet af de anfægtede retsakter, fortolket i lyset af deres ordlyd, deres kontekst og deres mål, er i strid med proportionalitetsprincippet, fordi anklagemyndigheden ikke overholder sin pligt til at underbygge, at de faktiske omstændigheder kan tilregnes hende.
               
            
                  2.
               
               
                  Med det andet anbringende, der er støttet på artikel 47 i Den Europæiske Unions charter om grundlæggende rettigheder, gøres det gældende, at der er anlagt et urigtigt skøn. Sagsøgeren er af den opfattelse, at de anfægtede retsakter savner enhver faktisk begrundelse, og at der i disse retsakter blot drages konklusioner, som udelukkende er støttet på sagsøgerens egenskab af parlamentariker.
               
            
                  3.
               
               
                  Med det tredje anbringende gøres det gældende, at proportionalitetsprincippet er blevet tilsidesat. Sagsøgeren har i denne henseende anført, at formålet med og indholdet af de anfægtede retsakter, fortolket i lyset af deres ordlyd, deres kontekst og deres mål, er i strid med proportionalitetsprincippet, henset navnlig til hendes egenskab af parlamentariker.